b'\n_START_ARTICLE_\nAlmindelig vildvin\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst glat og lysegr\xc3\xb8n med r\xc3\xb8de bladf\xc3\xa6ster. Senere bliver den gr\xc3\xa5brun, og gamle grene kan have en gr\xc3\xa5, opspr\xc3\xa6kkende bark. Knopperne er spredtstillede, lysegr\xc3\xa5, og kegleformede. Overfor bladet sidder en lysegr\xc3\xb8n slyngtr\xc3\xa5d, der er udspaltet i to spidser._NEWLINE_Bladene er sammensatte og femfingrede med ovendt \xc3\xa6gformede sm\xc3\xa5blade. Bladranden er groft takket, og bladets overside er m\xc3\xb8rkegr\xc3\xb8n og blank, men rynket. Undersiden er lysegr\xc3\xb8n og h\xc3\xa5rl\xc3\xb8s. Blomstringen sker i juli-august, og blomsterne er samlet i sm\xc3\xa5, uregelm\xc3\xa6ssige klaser. De er uanselige og lysegr\xc3\xb8nne, men regelm\xc3\xa6ssige. Frugterne er duggede og kuglerunde, m\xc3\xb8rkebl\xc3\xa5 b\xc3\xa6r med flere kerner._NEWLINE_Rodnettet er kraftigt og vidt forgrenet._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 15 x 3 m (75 x 15 cm/\xc3\xa5r).'